רחל דובסון

רחל דובסון (נולדה ב-1948 לערך) היא שחקנית ישראלית.

ביוגרפיה
רחל דובסון נולדה בסין. סבה וסבתה של רחל דובסון עברו מרוסיה לסין לצורכי מסחר, הוריה ודובסון גדלו בסין, היא עלתה לישראל עם הוריה ב-1956, בהיותה בת שמונה, והם התגוררו ברמת גן. בגיל שש עשרה עזבה את בית הספר ולמדה משחק במשך שנה בסטודיו של נולה צ'לטון.

היא ממייסדי "תיאטרון הפרסה", בו שיחקה בהצגותיה הראשונות, אחר-כך שיחקה בתיאטרון הפתוח, אותו הקים הלל נאמן, אחר-כך הצטרפה למשך תקופה קצרה לבימת השחקנים של התיאטרון הקאמרי. מראשית שנות השבעים ועד ראשית שנות השמונים שיחקה בהצגות רבות בתיאטרון חיפה, בתקופת כהונתו של עודד קוטלר כמנהל האמנותי של התיאטרון, באותה עת הוא נתן במה ראשונית למחזאים מקוריים ישראלים כמו חנוך לוין, יהושע סובול והלל מיטלפונקט, שהיו אז בתחילת דרכם.
ב-1971 שיחקה בהצגה התיעודית "הימים הבאים", מאת יהושע סובול, בבימויה של נולה צ'לטון. ההצגה התבססה על ריאיון זקנים ושיחקו בה אמנון מסקין, גדליה בסר, אילן תורן ולאורה ריבלין.

ב-1973 שיחקה ב"החטא ועונשו", קופרודוקציה של הקאמרי ותיאטרון חיפה. עודד קוטלר גילם את דמותו של רסקולניקוב ודובסון גילמה את דמותה של סוניה.
ב-1975 שיחקה בתפקיד דופה בהפקה הראשונה של "קרום", מאת ובבימויו של חנוך לוין. ב-1981 שיחקה בהצגה "יושבות חלוצות על חצץ", הצגה תיעודית מאת אסתר (ביצי) איזביצקי, שגם ביימה. היא עיבדה יומנים של חלוצות, בשיתוף ארבע שחקניות. דובסון גילמה את דמותה של חלוצה שמתאבדת לבסוף.

דובסון שיחקה פעמיים בהצגה "סופמשחק" מאת סמואל בקט. בהפקה הראשונה ב-1971, שיחקה בתפקיד נל לצידם של אהרון מסקין בתפקיד הראשי, גדליה בסר כעוזרו וכן איציק רחמימוב. ב-1974 שיחקה בתפקיד הראשי של פם בהצגה "הצילו", פרי עטו של אדוארד בונד, בבימויו של עודד קוטלר. הפרטנר שלה היה שרגא הרפז בתפקיד הבחור הטוב ואת הבחור הרע שיחק יוסי יבלונקה.

בשנות השמונים שיחקה בהצגה התיעודית "חמש", בבימויה של נולה צ'לטון, במרכז התיאטרוני בנווה צדק. זוהי הצגה שהתבססה על ראיונות עם ניצולי שואה.
ב-1990 שיחקה בתיאטרונטו הראשון, בהצגה "כסף קטן", פרי עטה של יהודית הנדל, בבימויו של הלל נאמן. זוהי הצגת יחיד שעוסקת בזיכרון מוות של אמא שרודפת את הגיבורה בצורות שונות בתוך הסיפורים.

בנובמבר 2012 החלה לשחק בהצגה "אברם", מאת דוד לוין, בבימויו של עודד קוטלר, בתיאטרון אנסמבל הרצליה. ואחר כך שיחקה בהצגה "קיגלר: חייו ומותו", מאת ובבימויו של  עודד ליפשיץ בתיאטרון הרצליה, שעלתה בספטמבר, בכיכובו של דוד קיגלר.

היא שיחקה בסרטים כמו "אהבות ביתניה", "ילדי סטלין", "עץ הדומים תפוס" "כרורדניה" ובסדרות טלוויזיה כגון "המקום", "קשר משפחתי", "הכול דבש", "אחרי הצלצול" ו"סדר פסח".

דובסון למדה משחק מול מצלמה, מתוך זה במשך שנתיים אצל רות דייכס. היא השתלמה במשך שלושה חודשים ב"רויאל שייקספיר קומפני" בלונדון והשתלמה במשך ארבעה חודשים ב"תיאטרון רויאל קורט" בלונדון.

היא למדה שלוש שנים פסיכודרמה בסמינר הקיבוצים, למדה שנה דרמה-תרפיה במכללת תל חי.

היא מדריכה ילדים מבוגרים בדרמה ובפסיכודרמה התפתחותית ומשמשת כמורה פרטית למשחק.

חיים אישיים
דובסון גרושה פעמיים ואם לבת. הייתה נשואה לבמאי ולשחקן גדליה בסר ואחר-כך לשחקן רן ורד.

תפקידים
תיאטרון

 הצגה  מחזאי  תיאטרון  במאי  תפקיד  הצגת בכורה/שנות ההצגה קיגלר: חייו ומותו  עודד ליפשיץ תיאטרון אנסמבל הרצליה עודד ליפשיץ אמא של קיגלר ספטמבר 2012 אברם דוד לוין תיאטרון אנסמבל הרצליה עודד קוטלר שרה 23 בינואר 2012 אתה צעיר רק פעמיים רון אולדריג' תיאטרון באר שבע לסלי לוטון 2007 סופמשחק סמואל בקט תיאטרון חיפה דודי מעיין נל 2004 גריז יואב כ"ץ פסטיבל תיאטרון קצר בצוותא דליה שימקו 2002 עושה הנפלאות ויליאם גיבסון תיאטרון אורנה פורת אורנה פורת 2000-1995 נשים במלחמה תיעודי תיאטרון חיפה נולה צ'לטון כסף קטן יהודית הנדל תיאטרונטו הלל נאמן הצגת יחיד 1990 ילד טוב אמריקה דייוויד ראב תיאטרון חיפה נולה צ'לטון הרייט 29 באוקטובר 1990 תרנגול כפרות אלי עמיר התיאטרון לילדים ונוער רזי אמיתי 1987 חמש חומר תיעודי המרכז התיאטרוני בנווה צדק נולה צ'לטון גולים ג'יימס ג'ויס הבימה תאודור תומא ברתה 17 בספטמבר 1981 יושבות חלוצות על חצץ נחמי דרימר ואסתר איזיביצקי (יוצרת) עיבדו על פי יומנים ומכתבים של נשים חלוצות תיאטרון חיפה אסתר איזיביצקי 22 במאי 1981 המשפט מחזה של רמי רוזן על פי הרומן של פרנץ קפקא תיאטרון חיפה אמנון מסקין לני 17 במאי 1980 בית אבות רמי רוזן תיאטרון חיפה אילן תורן 20 במרץ 1979 המחרשה והכוכבים שון או'קייסי תיאטרון חיפה עודד קוטלר נורה קליתרו – אשתו של ג'ק קליתרו 30 בדצמבר 1978 זלמנאים הלל מיטלפונקט על פי ספרו של משה קולבק תיאטרון חיפה עודד קוטלר הלן קופילביץ' (סבתא באשה-אלמנתו של רב זלמה'לה) 3 ביוני 1978 דיירים יהושע סובול תיאטרון חיפה גדליה בסר 3 בינואר 1978 מפלט - ים אדוארד אלבי תיאטרון חיפה סם בֶּסֶקוב ננסי 7 ביולי 1976 קרום חנוך לוין תיאטרון חיפה חנוך לוין דופה 29 בדצמבר 1975 גן הדובדבנים אנטון צ'כוב תיאטרון חיפה מייקל אלפרדס וריה 1 בפברואר 1975 הצילו אדוארד בונד תיאטרון חיפה עודד קוטלר פאם 8 באפריל 1974 החטא ועונשו עיבוד של אנדרה בארסאק לרומן של דוסטויבסקי קופרודוקציה של הקאמרי ותיאטרון חיפה אנדרה בארסאק סוניה, הפרוצה הענייה 27 בדצמבר 1972 מושבה שלנו יהושע סובול על פי תורנטון ויילדר תיאטרון חיפה נולה צ'לטון תמרה 1 במרץ 1972 הימים הבאים יהושע סובול מעבדת תיאטרון חיפה נולה צ'לטון 27 באוגוסט 1971 אשת הבן דייוויד הרברט לורנס תיאטרון חיפה מיכאל כפיר מיני 3 ביולי 1971 סופמשחק סמואל בקט תיאטרון חיפה נולה צ'לטון נל 14 בפברואר 1971 טרטיף מולייר תיאטרון חיפה ז'ילברטו טופאנו דורין 8 באוגוסט 1970 נשים הזהרו מנשים תומאס מידלטון תיאטרון חיפה עודד קוטלר איזבלה 19 במאי 1970 ק.ד. דפורד דייוויד האליוול במת השחקנים של הקאמרי מיכאל כפיר 24 בינואר 1970 אשה עייפה ישראל חברוני במת השחקנים של הקאמרי וצוותא מיכאל כפיר 1969 הרכבת האחרונה (מערכון) התיאטרון הפתוח הלל נאמן וישראל גוריון אלפי ביל ניוטון במת השחקנים של הקאמרי עודד קוטלר גילדה, אהובתו של אלפי 11 באוגוסט 1969 הרכבת עמוס קינן תיאטרון הפרסה הלל נאמן דצמבר 1968 איפה, איפה אתה ג'והני ויויאן וולבורן התיאטרון הפתוח הלל נאמן 1968 רומיאו וז'נט ז'אן אנוי תיאטרון פרסה ניקול קאסל ז'נט 1968 פנדו וליז פרננדו ארבל תיאטרון הפרסה דוד לוין 1967 הנאהבים במטרו (ערב מערכונים) טרדיה, אלבי, יונסקו (תרגום ועיבוד של אריה סתיו) תיאטרון הפרסה תיאודור תומא

קולנוע

 סרט  מפיקים  במאי  תפקיד  שנה עץ הדומים תפוס גילה אלמגור ואיתן אבן אלי כהן רחל בנימיני, מנהלת הפנימיה 1994 ילדי סטלין דורון ערן נדב לויתן 1987

טלוויזיה

 סדרה/תוכנית  ערוץ  במאי  שנה המקום ערוץ 10 אבי כהן הכל דבש ערוץ 2 אהבות ביתניה (סרט טלוויזיה) מאת מוטי לרנר ערוץ 1 סלבה צ'פלין 1993 אחרי הצלצול יעקב אסל סדר פסח שמואל הספרי קשר משפחתי כורדוניה (דרמה לטלוויזיה) ערוץ 1 דינה צבי ריקליס 1985

קישורים חיצוניים


 רחל דובסון באתר של זוהר יעקובסון
 רחל דובסון באתר הבמה
 רחל דובסון באתר תיאטרון הבימה
 רחל דובסון באתר אישים

הערות שוליים

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:ישראלים ילידי סין
קטגוריה:ישראליות ילידות סין
קטגוריה:בוגרות תיכון אליאנס (תל אביב)
קטגוריה:בוגרי תיכון אליאנס (תל אביב)
קטגוריה:ישראליות שנולדו ב-1945
קטגוריה:ישראלים שנולדו ב-1945